cyanic-selkie/wikianc huggingface dataset:
Kontribusjon
Kontribusjon i krigstid
Under Frankrikes kriger mot store deler av Europa fra 1688 til 1714, befant Ludvig XIV seg i en økonomisk knipe. Hans finansielle ressurser strakk ikke til for å opprettholde en hær som snart besto av flere hundretusen soldater. England og Nederland var rike land som kunne avstå fra å kreve inn kontribusjon, mens franskmennene ikke var like ressurssterke. Dette ble delvis løst ved at offiserer i den franske hæren ble pålagt å kreve inn kontribusjon på ikke-franske territorier, og disse ble derfor et viktig krigsmål.
Kontribusjon eksisterte helt inn i det tjuende århundret. Spesielt i kriger på 1800-tallet var kontribusjonssystemet blitt viktig for den franske krigsinnsatsen under Napoleon.
Fordelen ved å leve av landet gjennom kontribusjon, er at en hær som er uavhengig av forsyningslinjer, kan bevege seg raskere og ha større mobilitet. Dette forsto man under Napoleonskrigene. På den andre siden øker imidlertid faren for matmangel og sykdommer fordi det kan bli for lite å livnære seg på. Dette kan i sin tur føre til sult, sykdom og desertering. En hær som rykker frem gjennom et område på denne måten, kan heller ikke vende tilbake den samme veien. Under mange kriger forsøkte man å manøvrere fiendene inn på disse utarmede områdene, for å hindre de tilgang til vitale ressurser. Det var heller ingen fordel med en for stor hær, det kunne føre til alvorlige tilbakeslag.
I 1859 førte flere episoder av massemord og overgrep utført av østerrikske styrker i Nord-Italia til de første regler mot kontribusjonssystemet. Siden da falt det bort, til fordel for nasjonal mobilisering og statlig støtte til militærapparatene.
Botswana under Sommer-OL 2008
Botswana under Sommer-OL 2008. Tolv sportsutøvere, ti menn og to kvinner fra Botswana deltok i tre sporter, boksing, friidrett og svømming under Sommer-OL 2008 i Beijing. De vant ingen medaljer. Svømmeren Samantha Paxinos var landets flaggbærer under åpningsseremonien.
Augustus (tittel)
Augustus er latin for majestetisk eller ærverdig. Ordet Augustus brukes vanligvis for å omtale den romerske keiseren.
Den første «Augustus» (og den første person som var romersk keiser) var Gaius Julius Caesar Octavianus, som ble gitt tittelen av det romerske senatet 16. januar 27 f.Kr. I løpet av de neste 40 årene satte Augustus standarden for hvordan påfølgende keisere skulle bli anerkjent, der hans eget navn («Augustus») ble identifisert som sammensetningen av hans fullmakter. Selv om navnet i seg selv ikke hadde noe som helst teoretisk konstitusjonell betydning, ble det fra da av forstått som keiserens akkumulerte myndighet.
Den kvinnelige formen var Augusta, og ble benyttet for romerske keiserinner og andre kvinnelige medlemmer av den keiserlige familie.
Kubenskojesjøen
Kubenskojesjøen (også kalt Kubenasjøen og Kubenskijsjøen) (russisk: Кубенское озеро – Kubenskoje ozero) er en stor og grunn innsjø i Vologda oblast i Russland.
Området rundt sjøen ble bosatt av russere på 1100-tallet, da Kamennijklosteret ble grunnlagt på en holme i sjøen. En gren av fyrstefamilien i Jaroslavl eide land i nærheten og var kjent som Kubenskijprinsene.
Siden 1828 har innsjøen vært en del av kanalsystemet mellom Volga og Nordre Dvina. Nordre Dvina-kanalens østre endepunkt ligger i nordvestenden av sjøen. I 1917 ble en dam bygd ved Sukhonas utløp, og sjøen ble med det et reservoar.
Fuxin (Liaoning)
Fuxin (kinesisk: 阜新; pinyin: Fùxīn; Wade-Giles: Fù-hsīn) er en kinesisk by på prefekturnivå i provinsen Liaoning i Nord-Kina ved Kinas kyst mot Gulehavet. Befolkningen innen grensene anslås (2004) til 1,9 millioner.
Marcus Bakke
Marcus Bakke (født 10. januar 1981) er en norsk tidligere fotballspiller som har spilt for Brann, Molde og Bærum. Han er yngre bror av den tidligere Sogndalspilleren Petter Bakke.
Fuxin (Liaoning)
Administrative enheter
Byprefekturet Fuxin har jurisdiksjon over 5 distrikter (区 qū), ett fylke (县 xiàn) og ett autonomt fylke (自治县 zìzhìxiàn).
Marcus Bakke
Karriere
Bakke startet sin karriere i Bærum. Han ble hentet som 19-åring til Brann i 2000, hvor han spilte i sesongene 2000 og 2001. Han spilte igjen for Bærum sensongen 2005, og fulgte Arild Stavrum til Molde i sesongene 2006 og 2007. Han spilte for Bærum 2007–11, og for Lommedalen i 2012.
Marit Ihle
Marit Ihle (født 11. desember 1954, død 13. september 2010) var en norsk forfatter (nynorsk), utdannet ved Skrivekunstakademiet. Hun var prestedatter, født i Sunnfjord, oppvokst på Voss og i Alversund. Marit Ihle var opprinnelig utdannet og hadde lang yrkespraktis som førskolelærer, ofte i deltidstilling for å få tid til kunstnerisk virksomhet. De siste årene av sitt liv bodde hun på Fedje, og fullførte sitt siste bokmanuskript i sykehussengen på Voss, bare dager før hun døde etter lang tids sykdom.
I de to sammenhengende romanene skildrer hun jenteoppvekst i et religiøst miljø på Vestlandet på en frisk og morsom måte.
Dana Wynter
Dana Wynter (født 8. juni 1931, død 5. mai 2011) var en tysk-født britisk skuespiller som vokste opp både i England og i Sør-Afrika.
Etter over ett år med studier i Sør-Afrika returnerte Dana til England, droppet sine medisinske studier og begynte med skuespill. Wynter begynte sin karriere på kino i 1951 og hadde mange mindre roller, ofte ukreditert, i en rekke britiske filmer. En av disse var i Lady Godiva Rides Again fra 1951 der andre framtidige ledende skuespillere som Kay Kendall, Diana Dors og Joan Collins hadde tilsvarende små roller. Wynter hadde mer suksess i New York enn i London. Hun dukket opp både på teater og på TV, hvor hun hatt ledende roller i blant annet Robert Montgomery Presents (1953) og Studio One (1955, med blant andre Barry Sullivan).
Dana flyttet deretter til Hollywood i 1955, der hun snart fikk en kontrakt med filmselskapet 20th Century Fox. Samme år vant hun prisen Golden Globe innen kategorien Mest lovende nykommer, en tittel hun delte med Anita Ekberg og Victoria Shaw. I de kommende tiårene hadde hun flere roller i både kjente og mindre kjente filmer og teater-oppsetninger, samt at hun var gjeste-skuespiller i flere TV-serier. Dana Wynter døde den 5. mai 2011 på grunn av en hjertesvikt mens hun var innlagt ved Ojai Valley Community Hospital's Fortsetter Care Center. Dana var 79 år gammel da hun døde. Hun hadde hatt en hjertesykdom i flere år og hadde blitt overført fra sykehusets intensivavdeling tidligere samme dag. Hennes sønn Mark uttalte at moren ikke var forventet å overleve veldig lenge og at hun gikk av med døden veldig fredelig.
Kryssermissil
Et kryssermissil (krysserrakett) er et styrt missil som bringer med seg en eksplosiv last. Det er en flygende bombe med vinger som gir løft, et fremdriftssystem, ofte en jetmotor og et styresystem som bringer den til målet. Kryssermissiler er laget for å frakte med seg et konvensjonelt eller kjernefysisk stridshode. De kan fly flere hundre kilometer med overlydsfart eller høy subsonisk hastighet i ikke-ballistiske baner. Styresystemene kan ofte navigere ved hjelp av terrengprofiler som muliggjør flyving i svært lav høyde slik at missilet unngår å bli oppdaget av radar. Eksempler på kryssermissiler er amerikanske BGM-109 Tomahawk og indo-russiske BrahMos.
Eidsberg Idrettslag
Eidsberg Idrettslag (stiftet 29. juli 1929 som Lekum Idrettsforening) er et idrettslag fra Eidsberg i Eidsberg kommune i Østfold. Idrettslaget har ca. 320 medlemmer, og tilbyr fotball, aerobic, barneidrett, terrengløp, skirenn og Kongemarsjen (en årlig turmarsj, i omgivelsene rundt klubbens lokaler ved Kirkefjerdingen skole). Idrettslaget holder både gress- og grusbane.
Historie
Eidsberg Idrettslag ble stiftet den 29. juli 1929, under navnet «Lekum Idrettsforening» av Gustav Hansen, Bjarne Paulsen, Harald Eriksen og Thorleif Nygård. På «stiftelsesmøtet»,som ble avholdt i ei grøft i slåttonna sommeren 1929, ble Gustav Hansen valgt til formann, mens de andre utgjorde styret.
Idrettsforeningen var i realiteten en fotballgruppe (selv om det også ble bedrevet noe skiidrett), men på årsmøtet den 5. januar 1930 ble det opprettet skøyte-, ski- og friidrettsgruppe.
Den 1. mars 1930 ble det, på et medlemsmøte i «Bondehallen», besluttet å skifte navn til «Idrettsforeningen Bjørn, Eidsberg». Foreningen fikk navnet «Eidsberg Idrettslag» på et årsmøte i november 1935.
Den 1. mai 1948 kjøpte idrettslaget gården Kirkeby, og i august 1949 var treningsbanen klar til bruk og klubbhus ble reist sommeren 1950. Fram til dette hadde man benyttet flere forskjellige «baner», som i realiteten var omarbeidete jorder, rundt om i bygda. Gården ble noe bortleid, men også drevet av idrettslaget selv.
I 1963 solgte man, etter flere år med forhandlinger, deler av gården til Eidsberg skolestyre for å bygge ny skole (Kirkefjerdingen skole). Kirkeby grendehus fikk også tomt av Eidsberg Idrettslag.
Gressbanen som brukes av store og små, ble offisielt åpnet 27. juni 1965. På den nye skoleplassen ble det anlagt håndballbane og idrettslaget fikk tilgang til skolens dusj- og garderobeanlegg.
Friidrett
Det ble fram til opprettelsen av friidrettsklubben «Bamse» på midten av 1960-tallet drevet friidrett i regi av idrettslaget. Etter dette var det kun idrettsmerkene idrettslaget stod for. Høydepunktet for friidrettsgruppa var kanskje Ola Tungesviks NM-bronse i stille lengde i 1957, etter 3,00 meter (én cm unna sølv).
Håndball
Damehåndballaget spilte sin første kamp mot Skiptvet den 22. juli 1945 og har opplevd en del suksess opp gjennom årene. Den beste sesongen var nok 1973/1974 da de knepent kom på andreplass i 2. divisjon, bak Nordstrand som rykket opp i 1. divisjon.
Ski
På grunn av sporadiske snøfattige vintre, har skiidretten hatt flere avbrekk. Laget har slitt med å hevde seg og i dag er det såkalt «karusellrenn» for barn som står for hovedelen av skiaktivitetene i laget.
Nicolas-Théodore de Saussure
Nicolas-Théodore de Saussure (født 14. oktober 1767 i Genève i Sveits, død 18. april 1845 i Genève) var en sveitsisk-født kjemiker, vitenskapsmann og student innen plantefysiologi som gjorde flere banebrytende fremskritt innenfor enkelte områder av kjemi.
Liv og virke
Nicolas-Théodore var den eldste sønnen til aristokrat og fysiker Horace-Bénédict de Saussure og han ble født i Genève i Sveits.
Saussure levde i stor grad et stille liv og unngikk resten av samfunnet samtidig som han viet mye oppmerksomhet til forskjellige offentlige anliggender i Genève. I de siste årene av livet hans ble han stadig mer tilbaketrukket fra omverdenen og døde i Genève i april 1845, da han var 78 år gammel. Som en ung mann, akkompagnerte Nicolas-Théodore sin far under mange av hans utflukter i de sveitsiske alpene og han hjalp faren med en forsiktig fastsettelse av mange fysiske konstanter. Saussure var tiltrukket av kjemien og dens underverker store deler av livet og han tok en ledende rolle med å forbedre prosessene for en bedre organisk analyse, og han bestemte sammensetningen av etanol, eter og enkelte andre vanlig forekommende stoffer.
Saussure studerte også prosessen med gjæring, hvordan konvertering fra stivelse til sukker fant sted og en rekke andre prosesser av noe mindre betydning. Mange av hans titalls publiserte artikler i forskjellige vitenskapelige magasiner gjennomgår forskjellige prosesser innenfor kjemi og fysiologi av en rekke planter, jord, og betingelsene for et vegetabilsk liv. Saussure gjennomførte også omfattende forskning på blant annet glukose, fotosyntese og CO2.
Hans søster, Albertine Necker de Saussure, var en anerkjent forfatter og aktivist for bedre utdannelse av kvinner.
Fylkesvei 882 (andre betydninger)
I Norge finnes fylkesvei 882 i de følgende fylkene:
Gash-Barka
Administrasjon
Lederen for regionen er en administrator, som bli utnevnt av presidenten. Nåværende administrator Mohammed Hamid, som tok over etter Musa Rab'a i 2012.
Administrativ inndeling
Regionen er delt inn i elleve administrative sub-regioner.
Marcus Sandell
Marcus Sandell (født 23. september 1987 i Esbo) er en finsk alpinist. Han kjører slalåm, storslalåm og kombinasjon.
Sandell feiret sin foreløpig største triumf i 2007, da han vant sammenlagt i europacupen. Han debuterte i verdenscupen 12. november 2006 i Levi.
Sandell deltok for Finland under Vinter-OL 2010, men fullførte ikke noen av øvelsene han deltok i.
Turn under Sommer-OL 1972
Turn under Sommer-OL 1972. Turn var med på det olympiske programmet for 17. gang under OL-1972 i München. Det ble konkurrert om fjorten olympiske titler, åtte for menn og seks for kvinner. Sovjetunionen ble beste nasjon med seks gullmedaljer foran Japan med fem.
Uganda under Sommer-OL 1996
Uganda under Sommer-OL 1996. Ti sportsutøvere, sju menn og tre kvinner fra Uganda deltok i fire sporter, friidrett, boksing, bordtennis og vektløfting under Sommer-OL 1996 i Atlanta. Uganda kom på delt 71.-plass med en bronsemedalje. Bordtennisspilleren Mary Musoke var landets flaggbærer under åpningsseremonien.
Fylkesvei 883 (andre betydninger)
I Norge finnes fylkesvei 883 i de følgende fylkene:
Sound Horizon
Sound Horizon er et japansk band med den solbrillebærende komponisten Revo som frontfigur.
Adam Joseph Maida
Adam Joseph Maida  (født 18. mars 1930 i East Vandergrift i Pennsylvania i USA) er en av den katolske Kirkes kardinaler, og erkebiskop av Detroit i Michigan.
Liv og virke
Maida studerte filosofi og katolsk teologi i Orchard Lake, Latrobe og Baltimore, og ble presteviet i 1956. Deretter arbeidet han sjelesørgerisk i Pennsylvania. Han ble sendt til North American College (Casa Santa Maria) i Roma, og etter fordypningsstudier fikk han lisensiat i kirkerett ved Lateranuniversitetet i Roma og doktor i borgerlig rett ved Duquesne University School of Law i Pittsburgh.
I de følgende tyve år hadde han forskjellige ledelsesoppgaver i bispedømmet Pittsburgh og var dosent ved La Roche College. Han var også et fremtredende og produktivt medlem av det amerikanske katolske kirkerettslige fagmiljø.
Pave Johannes Paul II utnevnte ham i 1984 til biskop av Green Bay i Wisconsin, og promoverte ham i 1990 til erkebiskop av Detroit.
Han ble kreert til kardinal i 1994, med Santi Vitale, Valeria, Gervasio e Protasio som tittelkirke.
Episkopalgenealogi
Hans episkopalgenealogi er:
Eksterne lenker
Foto av kardinalen
Katinka
Katinka er et opprinnelig russisk kvinnenavn (russisk: Катенька). Det er dannet som en kjæleform av Екатерина, den russiske formen av navnet Katarina, som er av gresk opprinnelse og har usikker betydning. Katinka har norsk navnedag 27. mai. Navnet kan også skrives Kathinka.
I Russland oppfattes navnet også som «klok, vakker eller stolt kvinne».
Kjente personer med navnet
Personene i listen er ordnet kronologisk etter fødselsår.
Deltakere i 4-stjerners middag
Deltakere i det norske TV-programmet 4-stjerners middag. Dette er et norsk matrelatert underholdningsprogram som har gått på TVNorge siden 2009. Deltagerne er kjendiser som fordeles på lag der hvert lag består av fire deltakere. Disse fire skal invitere hverandre hjem på middag etter tur og deretter gi poeng etter hvor fornøyde de er med mat og oppvartning. I de syv første sesongene skulle vinnerne fra hvert lag med høyest poengsum konkurrere i en finale på slutten av hver sesong. Finalen ble droppet fra og med sesong åtte. Det sendes fire program per uke.
I alle programmene og sesongene opptrer Ole Martin Alfsen som fag-kommentator og kjendiskokk i bakgrunnen. I sesong 7 deltok også Erling Sundal som kokk. Anders Hatlo har en voiceoverrolle som kommer med humoristiske kommentarer.
Sesong 8 (2016)
Første sesong uten finalerunde.
Peter Howell
Peter Howell er en komponist for TV-serier som er mest kjent for sine bidrag til Doctor Who.
Det er lett å forveksle komponisten Peter Howell med skuespilleren Peter Howell, som hadde en liten rolle i den siste episoden av The Mutants (1972). I 1975 skrev Howell (komponisten) musikken for historien Revenge of the Cybermen og lydeffektene for Planet of Evil. Han er dog mest kjent for sitt arbeide på serien på begynnelsen av 80-tallet.
Da John Nathan-Turner ble produsent av Doctor Who i 1980 bestemte han at musikken trengte å bli oppdatert og han hyrte Howell til å lage ett nytt arrangement av Ron Graniers åpningsmelodi som kunne brukes med en ny tittelsekvens. Howell brukte analoge synthesizere til å lage sin versjon i motsetning til musique concrète-teknikkene som ble brukt av Delia Derbyshire da hun laget den originale i 1963. Resultatet ble en mer moderne og dynamisk, dog mindre mystisk, versjon enn den originale. Howells versjon ble først brukt i historien The Leisure Hive (1980) og den ble brukt resten av den sesongen. Da Peter Davison tok over rollen som Doktoren i neste sesong så forandret Howell tonehøyden litt og det er denne versjonen som ble brukt helt frem til sesong 23 (1985) da Nathan-Turner hyrte Dominic Glynn til å lage en ny versjon.
Howel skrev også musikken for ti av historiene i denne perioden.
Senere forandret han litt på sin versjon av åpningsmelodien for hørespillene fra Big Finish Productions.
Fylkesvei 886 (andre betydninger)
I Norge finnes fylkesvei 886 i de følgende fylkene:
Helgeroa
Helgeroa (på lokal uttale; Hæljeråa) er et tettsted i Larvik kommune i Vestfold og Telemark fylke, på østsiden av Langesundsfjorden.
Om sommeren er Helgeroa et populært feriested, med blant annet Helgeroa Marina og Blokkebukta badestrand og campingplass. Tidligere var det losstasjon her. I Helgeroa ligger Sjøkartverkets målestasjon for vannstand med opplysninger fra 1965.
Det går ferje som tar passasjerer og sykler fra Helgeroa via Arøya til Langesund på vestsiden av fjorden.
Helgeroa havn ligger i le for Skagerrak på nordsiden av en tange av rullestein, Mølen. Fra Mølen går det store raet med ra-veien gjennom Vestfold. På grunn av vanskelig topografi, blant annet i Langangen, var det lenge overgang fra landeveis til sjøveis transport nettopp i Helgeroa. Fra Helgeroa var det da båtforbindelse enten innover Langesundsfjorden og Frierfjorden eller vestover til byene på Agder.
Anjushuset ligger i Helgeroa.
Fotnoter
<references group="lower-alpha"/>
Fylkesvei 890 (andre betydninger)
I Norge finnes fylkesvei 890 i de følgende fylkene:
Harold Halse
Harold James Halse (født 1. januar 1886, død 25. mars 1949) var en engelsk fotballspiller som spilte i angrep. Han var den første til å spille i tre FA-cupfinaler for tre forskjellige klubber.
Han begynte karrieren i Clapton Orient i 1905. Han var i klubben til 1906 etter tre ligakamper og to ligamål. Mellom 1906 og 1907 spilte han i Southend United, før han i 1908 ble Manchester United-spiller for prisen £350.
Han spilte 125 kamper og scora 56 mål for United fram til 1912. Da hadde han vunnet ligaen i 1908 og 1911, FA-cupen i 1909 og Charity Shield i 1911. I Charity Shield scora han seks av målene da United vant 8–4 mot Swindon Town.
Han ble kjøpt av Aston Villa for £1 000 i 1912. Han spilte en sesong i Villa, og fikk med seg 21 ligamål på 31 ligakamper. Han vant FA-cupen i 1913 med Aston Villa.
Like etter FA-cuptriumfen med Aston Villa, signerte han for Chelsea. Han spilte i Chelsea fram til 1921, etter 111 kamper og 25 mål for klubben. Han spilte i FA-cupfinalen i 1915, men Chelsea tapte. Han la opp i 1923, etter å ha spilt resten av karrieren i Charlton Athletic.
Han spilte en landskamp for. Det var i 8–1-seieren over 1. juni 1909. Han scora to mål i kampen. Dette ble hans eneste landskamp.
Han døde i 1949, 63 år gammel.
Karl Molitor
Karl «Moli» Molitor (født 29. juni 1920 i Wengen, død 25. august 2014 i Grindelwald) var en sveitsisk alpinist. Han er tidenes mestvinnende alpinist i Lauberhornrennene (med 11 seire) og dobbelt medaljevinner fra OL 1948 i St. Moritz.
Molitor var gift med alpinisten Antoinette Meyer (1920–2010), og døde den 25. august 2014 i en alder av 94 år.
Henrik Hovland
Henrik Hovland (født 6. juli 1965) er en norsk forfatter, journalist og debattant. Han har skrevet bøker i flere sjangre, deriblant skjønnlitteratur om krig som erfaring og flere populære bildebøker. Som skribent og tidligere soldat har han vært engasjert i blant annet norsk militærpolitikk og fredsprosesser i internasjonale konfliktområder.
Bakgrunn og arbeid
Hovland vokste opp i Drammen og Lier i Buskerud. Han har en allsidig yrkeserfaring, blant annet fra konfliktområder i flere land. Han har utdannelse som tømmerhogger, og som ung var han dekksgutt i Alaska, reiseleder i Spania, anleggsarbeider i USA og soldat i den franske fremmedlegionen. Han studerte litteraturvitenskap ved Universitetet i Oslo i 1987–88 og var med i etableringsfasen av litteraturtidsskriftet Vagant. Hovland har dessuten arbeidet som sikkerhetsvakt, etterforsker for FNs sannhetskommisjon i Guatemala (Comisión de Esclarecimeniento Histórico), privat etterforsker i Amazonas, valgobservatør i Zimbabwe, Uganda, Peru og Guatemala og krigsreporter på Balkan, i Mellom-Amerika og Irak.
Forfatterskap
Hovland debuterte med noveller i Vinduet i 1988. Både debutboka, novellesamlingen Hvit mann fra 1989, og gjennombruddsromanen Amputasjon fra 2001 bygger på forfatterens erfaringer med krig og vakte en viss debatt. Dagbladets hovedanmelder Øystein Rottem anmeldte romanen Amputasjon over to sider under tittelen «Rå og motbydelig», mens forfatteren Stig Sæterbakken i debatten som fulgte, mente boken ble slaktet på moralsk grunnlag, og kalte den «et storverk» og «en av de aller vesentligste norske romanene på svært lang tid.»
Balkan
Da jugoslaviakrigene brøt ut i 1992, dro Hovland til Sarajevo på kontrakt for Dagbladet. Han var også flere ganger i Hercegovina der han fulgte HOS (Hrvatske obrambene snage, Croatian Defence Forces) og deres leder Blaž Kraljević. Som første journalist rapporterte han fra HOS' fangeleir Dretelj nær Čapljina i det sørlige Bosnia-Hercegovina. Hovland har senere vitnet i krigsforbryterrettssaker i Norge, Sverige og Bosnia.
Guatemala
Våren 1994, mens det pågikk fredsforhandlinger i Oslo mellom geriljaen tilknyttet URNG (Unidad Revolucionaria Nacional Guatemalteca) i Guatemala og regjeringen, publiserte Hovland reportasjer i skandinavisk og guatemalansk presse fra Ixcán og Petén i Guatemala. Som første utenlandske journalist på et tiår, hadde Hovland fulgt Guatemalas FAR-gerilja (Fuerzas Armadas Rebeldes, Rebel Armed Forces) i felten, og reportasjene dokumenterte geriljaens tilstedeværelse og styrke i vanskelig tilgjengelige jungelområder.
Høsten 1996 ga Hovland ut dokumentarboken På hemmelige stier – i Guatemala og Mellom-Amerika, der han skildrer sine opplevelser sammen med hær- og geriljastyrker og møter med guatemalanere i de områdene som ble hardest rammet av borgerkrigen. Boken brøt med det som hadde vært den rådende virkelighetsforståelsen i Norge, og ble ansett som svært kontroversiell i det norske bistands- og solidaritetsmiljøet. Debatten som fulgte, var preget av harde fronter, men Hovland fikk noe støtte fra akademisk hold. Hovland hevdet at den sterkt venstreorienterte EGP-geriljaen (Ejército Guerrillero de los Pobres, Guerrilla Army of the Poor), i likhet med hæren, hadde begått overgrep og massakrer mot sivile på landsbygda i Guatemala, og at flere norske bistandsorganisasjoner hadde finansiert geriljaen gjennom økonomisk støtte til geriljaens frontorganisasjoner. Hovland var også kritisk til nobelprisvinneren Rigoberta Menchú. Etter å ha oppsøkt hennes hjemtrakter og intervjuet lokalbefolkningen og hennes egne slektninger, hevdet han at hun hadde snakket usant om sin egen bakgrunn og oppvekst, og at historien hun fortalte om sitt liv i boken Jeg, Rigoberta Menchú var propaganda for EGP-geriljaen. Hovlands kontroversielle påstander om nobelprisvinneren ble bekreftet av The New York Times to år senere, og av David Stoll, amerikansk professor i antropologi. I Stolls bok om Rigoberta Menchú, som ble utgitt i 1999, siteres Hovland, som Stoll mener var den første som stilte spørsmål ved sannhetsgehalten i hennes livshistorie. Rigoberta Menchús tilknytning til EGP ble senere bekreftet av EGPs tidligere representant i Europa, Arturo Taracena. Også hennes nære rådgiver og mangeårig direktør for Fundación Rigoberta Menchú Tum, Gustavo Meoño, har senere bekreftet at han var en av kommandantene i EGP i 1992, det året Rigoberta fikk nobelprisen.
Hovlands eksempler på massakrer begått av EGP-geriljaen ble senere bekreftet av den katolske kirkes utgravninger av massegraver, og av FNs Sannhetskommisjon i Guatemala. At geriljaen kontrollerte sivile organisasjoner som mottok støtte fra utlandet, inkludert Norge, er heller ikke lenger bestridt.
Irak
I Midtøsten har Hovland skrevet reportasjer fra Iran og Irak. Under USAs invasjon i Irak i 2003 arbeidet han i det nordlige Irak og fulgte frontlinjene sørover. Han rapporterte fra Irak-krigen for Dagbladet fra blant annet Erbil, Kirkuk, Mosul, Tikrit og Bagdad.
Samfunnsengasjement
Hovland har deltatt i flere offentlige debatter. Blant annet har han kritisert konsensuskulturen i norsk kulturliv, kvinnedominansen i forlagenes barnebokredaksjoner og medienes og offentlighetens stemoderlige behandling av litteratur for barn. Han har anklaget norske bistandsorganisasjoner for å ha ideologiske skylapper, støtte ekstreme venstregrupper og mangle kunnskap om landene der de opererer. Fra et sosialdemokratisk ståsted har han kritisert norsk venstreside for å være preget av revolusjonsromantiske forestillinger i synet på Latin-Amerika.
Forsvarsdebatt
I en serie kronikker, foredrag, intervjuer og radio- og TV-debatter fra starten av 1990-tallet og de neste tiårene var Hovland kritisk til organiseringen av det norske forsvaret, og tok til orde for modernisering. Hovland argumenterte for et større innslag av profesjonelle soldater, og nødvendigheten av å innføre et underoffiserskorps/spesialistbefalskorps med erfaringsbasert kompetanse for å gi soldatene økt trygghet.
Hovland var også kritisk til behandlingen av norske veteraner, som han beskrev som «vårt tids krigsseilere». Han var en tidlig talsmann for at norske soldater sendt på krigslignende militære oppdrag i utlandet, faktisk deltok i krig, og at de burde kunne tildeles krigsmedaljer. Hovlands ulike synspunkter møtte mye motstand både fra politisk hold, fra fagforeningene og fra de eldre offiserene.
Utover på 2000-tallet fikk synspunktene gradvis økende støtte, særlig blant yngre offiserer, parallelt med at norsk forsvarspersonell ble sendt til stadig skarpere operasjoner i utlandet. I 2002 ble Telemark bataljon omdannet til en helprofesjonell avdeling.
I 2009 ble Krigskorset med sverd gjeninnført. Da ble statuttene endret slik at den militære utmerkelsen kan tildeles for innsats ikke bare i tradisjonell folkerettslig krig, men også i væpnet konflikt som Norge er eller blir engasjert i. I 2010 ble statuttene for St. Olavsmedaljen med ekegren og Krigsmedaljen endret på samme måte. I 2015 vedtok Stortinget den nye militærordningen der en ny karrierevei for befal ble innført, kalt spesialistbefal.
Hovland har også i en årrekke vært engasjert i debatten rundt Heimevernet, og argumentert for en kvalitetsheving. Han var sterkt kritisk til nedleggelsen av Heimevernets spesialavdeling HV-016 i 2010, en avdeling der han selv hadde tjenestegjort i ulike roller.
Miljøvern
Hovland ble medlem av Norges Naturvernforbund som 14-åring i 1979 under Alta-saken. Han har i de senere årene flere ganger engasjert seg i kampen for å forsvare grønne lunger i Oslo mot nedbygging og privatisering, blant annet Marienlyst skole- og parsellhage og Geitmyra skolehager. I 2020 ga han ut en faktabok for barn om pinnsvin i samarbeid med billedkunstneren Karen Aarre. Boken gir råd om hvordan mennesker kan hjelpe pinnsvin å overleve i en verden der farer truer.
Ytringsfrihet
Hovland satt i styret i Den norske Forfatterforening i perioden 2008-2012 der han var leder for Internasjonalt utvalg. I 2012 var Hovland en av medstifterne da den cubanske tidligere samvittighetsfangen Normando Hernández González etablerte ytringsfrihetsorganisasjonen Instituto Cubano por la Libertad de Expresión y Prensa (ICLEP) som ga hjelp til uavhengige aviser på Cuba, blant annet med støtte fra Fritt Ord.
Fylkesvei 891 (andre betydninger)
I Norge finnes fylkesvei 891 i de følgende fylkene:
Historiske vandreruter
Historiske vandreruter er et samarbeid mellom Den Norske Turistforening og Riksantikvaren som ble startet opp i forbindelse med Friluftslivets år i 2015 for å øke kjennskap til, og bruk av, gamle ferdselsruter med kulturhistoriske og friluftslivsmessige kvaliteter. Pr 2021 er det åpnet 14 ruter ulike steder i landet med ulike kulturhistoriske tema.
Fylkesvei 894 (andre betydninger)
I Norge finnes fylkesvei 894 i de følgende fylkene:
Fylkesvei 895 (andre betydninger)
I Norge finnes fylkesvei 895 i de følgende fylkene:
Spyker
Spyker er et nederlandsk bilmerke som har eksistert i to omganger:
Spyker ble først startet i 1880 av brødrene Jacobus og Hendrik-Jan Spijker. For å lettere markedsføre merket i andre land ble 'ij' endret til 'y' i 1903, og dermed ble navnet Spyker. Selskapet var opprinnelig basert i Hilversum, men ble flyttet til Trompenburg i Amsterdam i 1898.
I 1898 produserte Spyker modellen Golden Coach, som brukes av den nederlandske dronningen den dag i dag.
Det var også i 1898 Spyker startet produksjon av biler, og i 1900 stilte de ut sine første modeller, med tosylindrete motorer på 3 hk og 5 hk. Firesylindrede modeller ble introdusert i 1903. I 1907 konkurrerte en utgave med 18 hk i et billøp fra Peking til Paris. Hendrik-Jan Spijker døde i 1907, da fergen han befant seg på sank på vei fra England. Da hans død førte til selskapets konkurs, ble konkursboet kjøpt opp av en gruppe investorer som startet produksjonen igjen, men Jacobus Spijker hadde ikke lenger noe med selskapet å gjøre.
Senere produserte selskapet også fly og flymotorer til den første verdenskrig. I 1903 ble Spyker 60 HP verdens første firehjulsdrevne racerbil. 60 HP var også den første bilen utstyrt med en sekssylindret motor og bremser på alle fire hjul. I 1913 fikk selskapet igjen økonomiske problemer, og ble i 1915 tatt over av nye eiere som endret navnet til Nederlandsche Automobiel en Vliegtuigfabriek Trompenburg (Det nederlandske bil- og flyselskapet). Under de nye eierne ble det kompliserte modellprogrammet forenklet, og en ny bil, 13/30 C1, ble introdusert, men solgte dårlig.
I 1922 gikk selskapet konkurs igjen, og ble kjøpt opp av Spykers distributør i England, som ga selskapet navnet Spyker Automobielfabriek. Produksjonen fortsatte og prisene ble satt ned, men selskapet fortsatte å slite. Det var den to tonn store lastebilen C2 og personbilen C4 som fortsatt ble produsert, frem til 1926, da pengene tok slutt.
Det har blitt estimert at totalt 2 000 biler ble produsert av Spyker i perioden 1898 til 1926. I 1999 ble et nytt selskap, Spyker Cars, stiftet. Dette selskapet har ingenting med det opprinnelige Spyker å gjøre, bortsett fra selve navnet. Stifterne bak det nye selskapet er Victor Muller og Maarten de Bruijn. Spyker bygger eksklusive sportsbiler som C8 og C8 Laviolette. At selskapet har en historie som flymotor-bygger vises i en rekke detaljer i bilene, samt i selskapets logo. C8 Laviolette er utstyrt med en 4100 ccm Audi V8-motor, som yter 450 hk, og har en toppfart på 300 km/t. 14. juni 2005 annonserte Spyker at C8 hadde blitt godkjent for salg på det amerikanske markedet.
I 2006 ble Spyker D12 Peking-to-Paris annonsert på bilutstillingen i Genève. Denne modellen blir en SUV med høye ytelser, og produksjonsstart er planlagt i 2010.
7. serierunde i Premier League 2007/08
7. serierunde i Premier League 2007/08 starta 22. september klokka 16:00 med fire kamper og Fulham hjemme mot Manchester City klokka 18:15. Runden ble avslutta 23. september med fem kamper mellom 14:30 og 17:00. Siste kamp for runden var Manchester United mot Chelsea klokka 17:00.
Fatih Akın
Fatih Akın (født 25. august 1973 i Hamburg) er en tysk filmregissør, manusforfatter, skuespiller og produsent.
Han er sønn av tyrkiske innvandrere som kom til Tyskland på midten av 1960-tallet, og er født og oppvokst i den multikulturelle bydelen Altona i Hamburg. Han begynte med skuespill som skoleelev, og ble etter skolen medlem av teatergruppen Thalia Theater. Han har også fra skoletiden av skrevet fortellinger, korte manus og forsøkt seg på film.
Han deltok i produksjonen av kortfilmene Sensin (1995) og Getürkt (1996). I 1998 debuterte han som spillefilmregissør med Kurz und schmerzlos. Han forsøkte å lage filmer i forskjellige genre «for å bli en bedre filmskaper». For spillefilmen Mot veggen høstet han stor anerkjennelse. Som en uvanlig tidlig anerkjennelse ble han i 2005 utnevnt til jurymedlem ved filmfestivalen i Cannes.
Han er medeier av filmselskapet Corazon International og var i 2005/2006 gjesteprofessor ved høyskolen for bildende kunst i Hamburg.
Viliam Ostrozlik
Viliam Ostrožlík (født 8. februar 1969 i Surany i Slovakia) er en slovakisk økonom, som var visesentralbanksjef i Slovakias nasjonalbank fra 2007 til 2012.
Han er utdannet ved Slovak Technical University, med spesialisering innen økonomi og ledelse i 1992. I 2000 tok han i tillegg en MBA ved University of Pittsburgh.
Hans arbeidskarriere startet i 1992, i VUB Bank. Her jobbet han fram til 2002, hvorav årene 1998 til 2000 som generaldirektør i regnskapsavdelingen, og årene 2000 til 2002 til avdelingsdirektør i samme avdeling. I 2003 gikk han til Banka Slovakia, som endret navn til Privatbanka i 2005. Her jobbet han fram til 2007, og var generaldirektør og styreformann.
Han er gift og har et barn.
Retrospektløst
Retrospektløst er et samlealbum med Lars Mjøen, utgitt på CD i 1995 av Slagerfabrikken. Ble trykket i 600 eksemplarer.
Alexander Shatilov
Alexander Shatilov (født 22. mars 1987 i Usbekistan) er en israelsk turner. Han deltok i verdensmesterskapet i turn 2011 der han tok bronse, og kvalifiserte seg dermed til Sommer-OL 2012 i frittstående.
Under Sommer-OL 2020 i Tokyo som ble arrangert i 2021 deltok han i kvalifiseringen uten å klare å kvalifisere seg til noen finaler.
Herbert Plank
Herbert Plank (født 3. september 1954 i Sterzing) er en tidligere italiensk alpinist.
Fra begynnelsen på 1970-årene var Plank en av få alpinister som kunne utfordre det dominerende østerrikske laget med Franz Klammer og Canadas utforlag (the Crazy Canucks). Mellom 1973 og 1980 tok han fem seire i utfor. Han stilte bare unntaksvis til start i de tekniske disiplinene.
Karrierens høydepunkt var OL 1976 i Innsbruck. I utforløypa kjørte han inn til bronsemedalje, bare slått av Franz Klammer og Bernhard Russi. Fire år senere, under OL 1980 i Lake Placid kom han på sjetteplass.
Han la opp etter sesongen 1980/81.
Kamperhamrane
Kamperhamrane er et fjellpass i Sunndal innerst i Stryn i Sogn og Fjordane. Navnet viser også til den gamle ferdselsvegen over fjellet til Gudbrandsdalen via dette fjellpasset.
Ruta er en av de eldste ferdselsvegene mellom Vest- og Øst-Norge. Vegen ble brukt av vestlendingene for å frakte husdyr, salt og fisk til Gudbrandsdalen og videre østover. Særlig var de store Fjordingsmarkedene i Lom og Skjåk viktige reisemål. Gudbrandsdølene dro motsatt vei for selge tjære, bek, kopper og kar.
Opp det bratteste skaret over Kamperhamrane er det oppmurte steintrapper, i alt 3,000 trinn. Steintrappene over Kamperhamrane er ikke datert, men er etter all sannsynlighet flere hundre år gamle. Trappene ble restaurert av sherpaer fra Nepal i 2013, noe som gjør turen overkommelig for dagens turgåere.
Kamperhamrane er en del av satsingen «Historiske vandreruter», som er et samarbeid mellom Den Norske Turistforening og Riksantikvaren i Friluftslivets år.
Fushun (Liaoning)
Fushun (forenklet kinesisk: 抚顺; tradisjonell kinesisk: 撫順; pinyin: Fǔshùn) er en kinesisk by på prefekturnivå i provinsen Liaoning i Nord-Kina ved Kinas kyst mot Gulehavet. Befolkningen innen grensene anslås (2004) til 1 409 000.
Fushun ligger i et sterkt industrialisert område. Byen har jernbaneforbindelse til Shenyang i nord og Dalian i sør. Fushan har et enormt dagverksbrudd for kull som har vært i drift siden 1100-tallet. Byen ble utviklet av russerne fra 1905 og av japanerne frem til 1945.
Byen har i øst et enormt vannreservoar for drikkevann ved Dahuofang-demningen fra 1958, som er delstatens største kunstige vannspeil.
Administrative enheter
Byprefekturet Fushun har jurisdiksjon over 4 distrikter (区 qū), ett fylke (县 xiàn) og 2 autonome fylker (自治县 zìzhìxiàn).
Franco Cavegn
Franco Cavegn (født 6. januar 1971 i Vella) er en tidligere sveitsisk alpinist. Han debuterte i verdenscupen i 1998 in Sestriere. I 1991 tok han sine første verdenscuppoeng da han ble nr. 27 i spesialdisiplinen utfor i Val Gardena. Sesongen 2001/02 ble hans beste sesong, med seks plasseringer blant de 10 beste og en tredjeplass i Kvitfjell Alpinanlegg.
10. desember 2003 pådro han seg en korsbåndskade under Super-G-rennet i Beaver Creek, og etter dette greide ikke Cavegn å nå opp til sitt tidligere nivå. Etter en 58. og 43.-plass sesongen etter valgte han å legge opp i oktober 2005, 34 år gammel.
Emilius Løbner
Emilius Marius Georgius von Løbner (født 1766, død 12. oktober 1849) var en dansk offiser og embetsmann. Han var major i den danske Hæren. Amtmann og kommandant på Færøyene 1816–1825 (konstituert 1816–1821). Løbner var dermed Færøyenes første egne amtmann med sete i Tórshavn. Han tok initiativ til en fullstendig oversikt over personer og næringsveier på Færøyene med sin ''Fortegnelse over Folkemængden i Færöe den 1. Januar 1814, deres Ejendomme, Næringsgreene m.m.'' (1815), også kalt «Løbners Tabellir» på færøysk.
Matthew Goss
I 2011 vant han sin første store seier i klassikerløper Milano-Sanremo.
Luftforsvarets stasjon Mågerø
Luftforsvarets stasjon Mågerø, eller Control and Reporting Centre (CRC) Mågerø, lå på Mågerø militære område på halvøya Mågerø i Færder kommune i Vestfold. Stasjonens oppdrag var suverenitetshevdelse av norsk luftrom sammen med søsterstasjonen Luftforsvarets stasjon Sørreisa i Troms.
Stasjonen var organisert som 130. luftving.
Mågerø fort ble bygd på Mågerø på 1930-tallet som en del av forsvaret av Oslofjorden. Kystartilleriet var stasjonert der fram til 1960-tallet, bortsett fra under krigen da tyskerne overtok anlegget og bygde ut bl.a. med flere kanoner. Fra 1962 har Luftforsvaret hatt kontroll med radarstasjonen. CRC Mågerø og Forsvaret var den største arbeidsgiveren på Tjøme etter kommunen.
På det militære området ligger også kongefamiliens private feriebolig.
Nedleggelse
14. juni 2012 vedtok Stortinget at Luftforsvarets stasjon Mågerø skal legges ned.
Rudolf Rominger
Rudolf Rominger (født 21. august 1908, død 8. november 1979) var en sveitsisk alpinist, flere ganger verdensmester.
Adolf Galland
Adolf «Dolfo» Josef Ferdinand Galland (født 19. mars 1912 i Westerholt i Wittmund i Niedersachsen, død 9. februar 1996 i Remagen-Oberwinter i Ahrweiler i Rheinland-Pfalz) var en tysk flyger, general og flyveress under andre verdenskrig.
Oppvekst
I 1927 begynte Gallands livslange interesse for flyging. Da kom det første seilflyet til en klubb i nærliggende Borkenberge. Galland reiste stadig de tre milene til flyklubben for å hjelpe til, og etterhvert også for å lære å fly. 17 år gammel fikk han sin første lisens. Innen han rakk å ta artium, hadde han tatt ytterligere to lisenser, og var instruktør i klubben. Like etter at han gikk ut fra Hindenburg Gymnasium i 1932, var han blant 20 utvalgte som kom inn på Lufthansas flyskole.
Galland meldte seg til tjeneste i Luftwaffe i 1933. I 1937 var han en av de nærmere 19 000 tyske militære som kjempet i den spanske borgerkrigen i Legion Condor, og der fikk han verdifull kamperfaring.
Andre verdenskrig
I 1940 begynte han som jagerflypilot og fløy Messerschmitt Bf 109, og fikk status som ess under felttoget i Frankrike. Under slaget om Storbritannia fløy han som Gruppenkommandeur for III./Jagdgeschwader 26. I november 1941 hadde han skutt ned 94 fly, og ble General der Jagdflieger, sjef for jagerflygerne, da han bare var 29 år gammel. Han mottok Jernkorsets ridderkors (Ritterkreuz des Eisernen Kreuzes) med eikeløv, sverd og diamanter av Hitler personlig.
Mot slutten av krigen gjorde riksmarskalk Göring stadige utfall mot Galland som sjef for jagerflygerne. Göring holdt Galland ansvarlig for at de allierte bombeflystyrkene stadig fikk fritt spillerom over Tyskland, og mente flygerne hans var late og feige. Til slutt ble Galland avsatt som jagersjef, og erstattet av Gordon Gollob.
Jagerflygernes «mytteri»
Gallands tidligere stabssjef fra tiden i Legion Condor, Günther Lützow, samlet flere høyere flygeroffiserer i jagervåpenet og fikk et møte med Göring i Berlin i januar 1945. På agendaen var avsettelsen av Galland med et krav fra flygerne om en snarlig gjeninnsettelse av ham, samt en kraftig imøtegåelse av påstandene om latskap og feighet blant jagerflygerne. Göring ble rasende, beskyldte Lützow for mytteri, og avsatte ham og de øvrige tilstedeværende offiserene fra deres lederstillinger. Lützow ble forvist til Italia til en stabsstilling. Galland, som ikke var tilstede ved møtet, ble satt under overvåking av Gestapo. Da Hitler fikk vite om dette, grep han inn, avblåste overvåkingen og satte Galland til å lede en skvadron med jetflyet Messerschmitt Me 262, Jagdverband 44 (JV 44). Hit kom snart også flere «mytterister», blant andre Lützow og Johannes Steinhoff.
26. april ble Galland truffet av en splint i kneet på et tokt, og tilbrakte resten av krigen på sykehus. Han overga seg til amerikanske tropper i mai 1945.
Totalt skjøt Galland ned 104 fly på 705 oppdrag, ble skutt ned og overlevde fire ganger og var en av Tysklands mest dekorerte krigsflygere.
Etter krigen
Galland satt i krigsarrest til 1947. Etter krigen var han rådgiver for det argentinske luftforsvaret og arbeidet senere i den tyske luftfartsindustrien. Han var en av rådgiverne under filmingen av filmen Slaget om Storbritannia i 1963.
Engelsk 1. divisjon 1926–27
'''Engelsk 1. divisjon 1926–27''' var den 35. sesongen i Football League. Newcastle United vant ligaen for fjerde gang.
== Tabell ==
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Engelsk 2. divisjon 1926–27:
Andreas Evensen
Evensen vant i mars 2010 WBO interkontinental-tittelbelte i fjærvekt, og han forsvarte beltet 11. mai 2010. 4. desember 2010 gikk han opp en vektklasse og bokset WBO tittelkamp i super fjærvekt. Han tapte på poeng for den regjerende mester skotten Ricky Burns. I 2013 tapte han EM-tittelkamp i fjærvekt mot den russiskfødte belgieren Alexander Miskirtchian på knockout i tolvte runde.
Evensen står med 17 seire, tre tap og én uavgjort. Seks av seirene og ett tap skjedde på knockout.
Rhamphorhynchus muensteri
Flere hundre Rhamphorhynchus-fossiler har blitt funnet i kalksteinene ved Solnhofen i Tyskland, slik at man har kunnet danne seg et forholdsvis fullstendig bilde på Rhamprhynchus' anatomi. Fossilene varier ganske mye i størrelse, med vingespenn fra 30 cm til over 1 m. Tidligere trodde man derfor at det fantes flere arter av Rhamphorynchus, men tror man heller at variasjonene representerer forskjellige livsstadier. I så fall fortsatte Rhamphorynchus og andre flygeøgler å vokse gjennom hele livet.
Andreas Evensen
Evensen meddelte i en pressemelding 5. april 2013 at han legger opp.
12. april 2014 gjør han comeback i Nordic Fight Night mot Kakhaber Avetisian.
Jean Langlais
Jean Langlais (født 15. februar 1907 i La Fontainelle, en liten landsby i (Ille-et-Vilaine, Bretagne), død 8. mai 1991 i Paris) var en blind fransk organist. Han studerte med Marcel Dupré, Paul Dukas, Andre Marchal og Charles Tournemire. Han fikk sin første organiststilling i St. Pierre de Montrouge. Senere ble han organist i Sainte-Clotilde de Paris i Paris etter Joseph-Ermend Bonnal fra 1945 til 1987.
Langlais har skrevet om lag 300 verk for orgel, mye basert på gregorianske temaer. Han komponerte også for kor, trompet og orgel. Hans siste opus er nr. 243 fra 1990.
Selv om han var blind, hindret det ikke Langlais i å holde konserter over hele Europa, og han dro også til USA for å konsertere. Han var en mester i å improvisere.
Langlais var også pedagog og underviste på Schola Cantorum i Paris. Blant elevene hans der var den norske organisten Kjell Johnsen fra Brevik og den danske organisten Bo Grønbech, som senere ble domorganist i Helsingør.
Ole Sverre Haga
Ole Sverre Haga (født 13. januar 1941) er utdannet lege med spesialisering innen pediatri og har arbeidet som barnelege ved Nordfjord sjukehus siden 1977. Hans innsats har vært avgjørende for et stabilt føde- og barnelegetilbud i området.
Haga har gjennom pionerinnsatsen sin realisert og vedlikeholdt konseptet for områdepediatri i Nordfjord i en årrekke. Denne måten å arbeide på har vært en nasjonal modell, ikke bare innenfor pediatrien, men også innenfor andre fagområde, feks. psykiatrien. På dette området har Ole Sverre Haga spilt en nasjonal rolle.
En nasjonal rolle har han også spilt ved å gi ut boka "Hverdagspediatri" som på en særdeles god måte trekker frem de vanlige sykdommene og tilstandene og hvordan disse skal diagnostiseres og behandles.
Haga ble også tildelt Kongens fortjenstmedalje i gull i 2006 for sin innsats innen medisinsk arbeid.
Sri Lanka under Sommer-OL 2008
Sri Lanka under Sommer-OL 2008. 8 sportsutøvere fra Sri Lanka deltok i seks sporter under Sommer-OL 2008 i Beijing. De vant ingen medaljer. Friidrettsutøveren Susanthika Jayasinghe var landets flaggbærer under åpningsseremonien.
Linnévatnet
Linnévatnet er en innsjø i Linnédalen på Spitsbergen, vest i Svalbard. Sjøen ligger langt nede i den nordgående Linnéelva som renner ut i Russekeila mellom Kapp Starostin og Isfjord Radio, 10 km vest av Grønfjorden i Nordenskiöld Land. Den nordligste delen av vannet er en del av Festningen geotopvernområde.
Arealet av sjøen er om lag 5 km², og den er 4,5 km lang i tilnærmet nord-sørlig retning.
Íñigo Cuesta
Íñigo Cuesta López de Castro (født 2. juni 1969 i Villarcayo-Burgos) er en tidligere profesjonell spansk landeveissyklist.
Cuesta har deltatt i Tour de France 7 ganger (2009, 2007, 2003, 2002, 2001, 1997 og 1996), men gjennomførte ikke hele rittet i 1996. Hans beste plass sammenlagt er 49.-plass fra 2002.
Etter at Cervélo TestTeam ble lagt ned, gikk han over til Caja Rural. Laget ble ikke invitert til Vuelta a España 2011, og det var en medvirkende årsak til at han valgte å legge opp.
Claudia Brücken
Claudia Brücken (født 7. desember 1963, i Berching i Oberpfalz i Bayern) er en tysk sangerinne innenfor genrene pop/electronica.
Brücken var forsanger i bandet Propaganda og derigjennom en del av Poul Morley og Trevor Horns eksperimenter med plateselskapet ZTT Records. Sammen med Thomas Leer virket hun senere i duoen Act, for deretter å gå solo med albumet Love: And A Million Other Things (1991).